ທີ່ການເຮັດວຽກກັບ ICAP, ສອງຝ່າຍໄດ້ແລກປ່ຽນຂໍ້ມູນຂ່າວສານກ່ຽວກັບສະພາບການຂອງສອງອົງການຈັດຕັ້ງ, ຕີລາຄາໝາກຜົນແຫ່ງການປະຕິບັດຂໍ້ຕົກລົງມິດຕະພາບ ແລະການຮ່ວມມືໄລຍະ 2020-2025 ລະຫວ່າງ ICAP ແລະ VUFO. ເນື່ອງຈາກສະຖານະການມີການຜັນແປຢ່າງສັບສົນຂອງການແຜ່ລະບາດຂອງພະຍາດ COVID-19, ທັງສອງຝ່າຍໄດ້ປ່ຽນວິທີການເຄື່ອນໄຫວໃໝ່ເພື່ອປັບ ແລະຈັດຕັ້ງປະຕິບັດບັນດາເນື້ອໃນຂອງຂໍ້ຕົກລົງໃຫ້ເປັນຢ່າງດີ, ຈັດຕັ້ງກິດຈະກໍາແທດຈິງຫຼາຍຢ່າງເພື່ອຊຸກຍູ້ສາຍພົວພັນລະຫວ່າງສອງອົງການຈັດຕັ້ງ ແລະປະຊາຊົນຂອງສອງປະເທດ.
ICAP ໄດ້ຈັດຕັ້ງການພົບປະມິດຕະພາບທາງອອນລາຍເພື່ອອາໄລຫາ ປະທານ ໂຮ່ຈີມິນ, ສະເຫຼີມສະຫຼອງວັນຊາດຫວຽດນາມ, ສະເຫຼີມສະຫຼອງການຢ້ຽມຢາມ ກວາງຈີ້ ຂອງຜູ້ນໍາ Fidel Castr...
ທ່ານນາງ ຫງວຽນເຟືອງງາ ປະທານ VUFO ຢືນຢັນວ່າ ການທູດປະຊາຊົນແມ່ນໜຶ່ງໃນບັນດາເສົາຄໍ້າຂອງການທູດຫວຽດນາມທີ່ທັນສະໄໝ, ພວມໄດ້ຮັບການຊຸກຍູ້ຢ່າງແຮງ. ດ້ວຍຄວາມຮູ້ສຶກ, ການພົວພັນມິດຕະພາບມູນເຊື້ອເປັນພິເສດ ລະຫວ່າງຫວຽດນາມ ແລະກູບາ, ດ້ວຍຄວາມຄ້າຍຄືກັນກ່ຽວກັບເປົ້າໝາຍ ແລະ ຮູບແບບການດໍາເນີນງານລະຫວ່າງ VUFO ແລະ ICAP, ສອງຝ່າຍຕ້ອງໄດ້ສືບຕໍ່ຍູ້ແຮງບັນດາເຄື່ອນໄຫວຕ່າງເພື່ອຊຸກຍູ້ສາຍພົວພັນລະຫວ່າງປະຊາຊົນຂອງສອງປະເທດ.
ທ່ານຮອງປະທານ ຜູ້ທີໜຶ່ງ ຂອງ ICAP Noemi Rabaza Fernandez ເຫັນດີກັບຄວາມຄິດເຫັນຂອງ ທ່ານນາງ ຫງວຽນເຟືອງງາ ແລະສະເໜີໃຫ້ VUFO ສືບຕໍ່ປະສານສົມທົບກັນຢ່າງໃກ້ຊິດ, ແລກປ່ຽນປະສົບການໃນການດໍາເນີນງານແລະ ໜູນຊ່ວຍ ICAP ໃນບັນດາການເຄື່ອນໄຫວສາກົນ...
ໃນການພົບປະແລະເຮັດວຽກຢູ່ມະຫາວິທະຍາໄລ La Havana, ທ່ານນາງ ຫງວຽນເຟືອງງາ ປະທານ VUFO ໄດ້ທົບທວນຄືນຄວາມຊົງຈຳທີ່ເປັນໜ້າຈົດຈຳໃນສາຍພົວພັນລະຫວ່າງກູບາ ແລະຫວຽດນາມ, ຢືນຢັນຄວາມຮູ້ສຶກ, ມິດຕະພາບ ແລະຄວາມສາມັກຄີ ລະຫວ່າງ ປະຊາຊົນຂອງສອງປະເທດ ທີ່ໄດ້ສະຫງວນໃຫ້ກັນໃນໄລຍະເວລາທີ່ຫຍຸ້ງຍາກທີ່ສຸດ. ດ້ວຍການເຄື່ອນໄຫວອັນຕັ້ງໜ້າຂອງຕົນ, ມະຫາວິທະຍາໄລ La Habana ໄດ້ປະກອບສ່ວນອັນມີຄວາມໝາຍເຂົ້າໃນບັນດາຄວາມມານະພະຍາຍາມນີ້ຂອງປະຊາຊົນສອງປະເທດ.
ມະຫາວິທະຍາໄລ Havana ມີຄວາມເປັນມາທາງປະຫວັດສາດອັນຍາວນານ ເຊິ່ງເປັນບ່ອນທີ່ຜູ້ນໍາ Fidel Castro ເຄີຍສຶກສາຮໍ່າຮຽນ. ນັກສຶກສາຫວຽດນາມຫຼາຍລຸ້ນຄົນໄດ້ ແລະພວມສຶກສາຮໍ່າຮຽນຢູ່ມະຫາວິທະຍາໄລ La Havana ແລະເປັນບັນດານັກຮຽນທີ່ດີເລີດຕະຫຼອດມາ. ພະນັກງານ ແລະນັກສຶກສາກູບາ ຍາມໃດກໍ່ມອບຄວາມຮູ້ສຶກອັນດີໃຫ້ແກ່ຫວຽດນາມ…
ໄຊພອນ